10,451,378 members (56,874 online) CodeProject::Workspaces
MVVM devotee Last Visit: 31-Dec-99 18:00 Last Update: 10-Mar-14 3:29Refresh12345 Next » Langasems hardloop vir plaas-slagoffers | Netwerk24
Deur Alet van der Walt 22 Oktober 2019 05:43
Bennie Roux spring Dinsdag weg op ’n roete oor sowat 250 km deur die Vrystaat om geld vir traumaberading in te samel.Foto: verskaf
’n Groep atlete gaan van Dinsdag af sowat 250 km in die Vrystaat aanpak om die slagoffers van plaasaanvalle te ontmoet, ’n bewusmaking te skep vir hul trauma en geld vir berading in te samel.
Die #HardloopVirHoop-projek is ten bate van AfriForum se trauma-ondersteuningseenheid. Die organisasie sê die eenheid lewer ’n unieke en persoonlike diens aan die slagoffers van geweldmisdaad en veral aan die slagoffers van plaasaanvalle.
Bennie Roux (41), ’n ultramarathonatleet van Centurion, sê die saak lê hom na aan die hart want hy het self vriende en familie wat al op plase aangeval is.
Roux is die dryfveer agter die projek en nooi ander atlete om hulle by hom op die roete aan te sluit.
Roux se oom en tante, Hendrik en Marie Roux, is in 2018 op hul plaas buite Reitz aangeval.
Roux en die atlete wat hom ondersteun, spring Dinsdag uit Villiers weg en hardloop met ’n grondpad tot in Frankfort.
Hy gaan om 13:30 ’n muntlegging by die Hoërskool Wilgerivier in Frankfort hou.
Hulle sal van Woensdag 23 Oktober hardloop vanaf die Frankfort-gholfklub tot in Reitz, waar hy om 13:30 ’n muntlegging by die Hoërskool Reitz sal hou.
Donderdagoggend spring hulle weer by die skool weg en hardloop dan tot by die Christen-sentrum in Bethlehem.
Op 25 Oktober hardloop hulle vanaf Lavender Hill op die N5 buite Bethlehem tot in Fouriesburg.
’n Poeierverfpretloop (colour run) word om 12:00 by die Fouriesburg Intermediêre Skool gehou.
Op die laaste dag van die roete sal hulle die Roosfees op die Oranje Gasteplaas bywoon.
AfriForum vra dat mense Roux ondersteun deur plasings en artikels op sosiale media te deel.
Mense kan ook geld vir AfriForum se traumaberadingsentrum skenk deur Roux per kilometer te borg. AfriForum sê hy het ook pakkette waardeur borge vir ’n Artikel 18A-belastingsertifikaat kwalifiseer.
Meer oor: Afriforum | Slagoffers | Hardloop | Liefdadigheid | Plaasaanval